**הולגר ויטוס נודסקוב רונה** (בדנית: **Holger Vitus Nødskov Rune**; נולד ב-29 באפריל 2003) הוא טניסאי דני מקצועני. נכון לינואר 2024 מדורג במקום השביעי בעולם בסבב ה-ATP. באוגוסט 2023 היה מדורג במקום הרביעי בעולם בסבב ה-ATP, דירוג השיא שלו. רונה הוא הטניסאי הדני בעל הדירוג הגבוה ביותר אי פעם.

הישג השיא של רונה, שלוש פעמים הגעה לשלב רבע גמר טורניר גראנד סלאם, באליפות צרפת הפתוחה (2022 ו-2023) ובאליפות וימבלדון (2023). הוא זכה בארבעה טורנירים בסבב ה-ATP ליחידים, כולל תואר מאסטרס 1000.

ראשית חייו
----------

רונה נולד ב-29 באפריל 2003 בגנטופטה, דנמרק, לאנקה רונה ואנדרס נודסקוב. הוא החל לשחק טניס בגיל 6 כי אחותו שיחקה והתחילה לקחת את הספורט ברצינות. לאורך כל ילדותו אימן אותו לארס כריסטנסן, שעד היום נותר מאמנו. האלילים שלו כשגדל היו הטניסאים היריבים רפאל נדאל ורוג'ר פדרר.

קריירת ג'וניור
--------------

בשנת 2014, הוא הפך לאלוף דנמרק עד גיל 12 בזוגות מעורבים עם קלרה טאוסון.

הוא החל להתאמן באקדמיית מורטאגלואו בשנת 2016.

ב-2017 הוא זכה באליפות אירופה עד גיל 14 ליחידים.

בגיל 15 בלבד הוא הפך לאלוף דנמרק הצעיר ביותר לגברים, כשזכה בטורניר המקורה של 2019.

ב-8 ביוני 2019 ניצח רונה את טובי אלכס קודאט וזכה באליפות צרפת הפתוחה 2019.

הולגר קיבל כרטיס חופשי ואף ניצח במשחק אחד ב-ATP צ'לנג'ר בבלואה ביוני. אז הוא היה בן 16 וחודש. הולגר גם התחרה בצ'לנג'ר אמרספורט 2019 ביולי, שם זכה בניצחון השני שלו במשחק ATP צ'לנג'ר.

ב-28 באוקטובר 2019 הוא דורג לראשונה במקום הראשון בעולם בדירוג ITF, לאחר שניצח את הרולד מאיוט וזכה בגמר ה-ITF לג'וניורס.

רונה שימש כשותף לאימונים בגמר ה-ATP ב-2019.

קריירה מקצועית
--------------

### 2020

רונה הפך רשמית למקצוען בשנת 2020, בגיל 16.

באליפות אוקלנד הפתוחה 2020 קיבל רונה כרטיס חופשי להגרלת המוקדמות, אבל הפסיד לוואסק פוספיסיל בשתי מערכות.

ביולי 2020 הפך רונה לשחקן הצעיר ביותר שהתחרה ב-Ultimate Tennis Showdown (UTS), שם הפסיד לצרפתי קורנטין מוט.

בספטמבר 2020 זכה רונה בתואר ה-ITF הראשון שלו, באירוע M25 בשווייץ. הוא יגיע לשלושה גמרים נוספים של סבב ה-ITF עד סוף 2020, ויזכה בשניים מתוך השלושה.

### 2021

רונה הגיע לשלושה גמרים נוספים ב-ITF בתחילת 2021, וזכה באחד.

במרץ 2021 הוא ערך את הופעת הבכורה שלו בסבב ה-ATP, כשקיבל כרטיס חופשי לאליפות ארגנטינה הפתוחה. הוא הפסיד בסיבוב הראשון לאלברט ראמוס ויניולה המדורג חמישי בשלוש מערכות. באליפות צ'ילה הפתוחה, שנערכה בשבוע שלאחר מכן, העפיל רונה להגרלת המוקדמות. הוא המשיך ניצח בסיבוב המוקדמות ורשם ניצחון ראשון במשחק ATP מול סבסטיאן באז בשתי מערכות. לאחר מכן הגיע הניצחון הראשון שלו על שחקן טופ 30, על בנואה פאר, והוא הגיע לרבע גמר ה-ATP הראשון שלו, שם הפסיד לפדריקו דלבוניס. בגיל 17 הוא הפך לשחקן הכי צעיר שמגיע לרבע גמר סבב ה-ATP מאז 2014.

ביוני 2021 זכה רונה בתואר הצ'לנג'ר הראשון שלו בביאלה. הזכייה שלו הייתה בצל השמצות הומופוביות שהשמיע במהלך משחק חצי הגמר. מעשיו נחקרו על ידי ה-ATP, והוא נקנס על ההתפרצות ההומפובית שלו.

ביולי 2021 קיבל רונה גל נוסף של כרטיסים חופשיים למספר אירועים על מגרש החימר במהלך עונת הקיץ: אליפות שוודיה הפתוחה, קרואטיה הפתוחה וקיצביל הפתוחה. הוא השיג עוד כמה ניצחונות במשחקים בטורנירים אלו, מה שהקפיץ את הדירוג שלו לשיא קריירה של 145 ב-23 באוגוסט 2021 לאחר הזכייה באליפות סן מרינו הפתוחה ובצ'לנג'ר ורונה, מה שהפך אותו לשחקן הגבר השני הצעיר בטופ 150.

רונה נכנס למוקדמות אליפות ארצות הברית הפתוחה 2021 בתור המדורג 24. הוא ניצח בכל שלושת משחקי המוקדמות שלו והעפיל לאליפות עצמה, הופעת הבכורה שלו בגראנד סלאם. הוא שיחק נגד נובאק ג'וקוביץ' המדורג 1 בעולם בסיבוב הראשון, שם הפסיד במערכה הראשונה וניצח במערכה השנייה בשובר שוויון, אך לבסוף הפסיד במשחק.

רונה הגיע לרבע גמר השני שלו בסבב ה-ATP באליפות מוסל הפתוחה, לאחר שהעפיל להגרלה הראשית. הוא ניצח את ברנבה זפאטה מיראלס בבייגל כפול בסיבוב הראשון, ולאחר מכן הפתיע את המדורג החמישי לורנצו סונגו בסיבוב השני בשלוש מערכות כדי להגיע לרבע הגמר. הוא הפסיד ברבע הגמר למדורג השני, פבלו קרניו בוסטה, בשלוש מערכות.

ב-4 בנובמבר 2021 העפיל רונה לגמר ה-ATP הדור הבא 2021. הוא סיים את השנה במקום 103 בדירוג ה-ATP.

### 2022

 רונה במונטה קרלו מאסטרס 2022
רונה עלה לראשונה לטופ 100 בדירוג ה-ATP ב-17 בינואר 2022 במקום ה-99 בעולם, מה שהפך אותו לשחקן השני הצעיר ביותר אחרי קרלוס אלקרס שדורג ב-100 הראשונים. באליפות פרובאנס הפתוחה הוא הגיע לחצי גמר ה-ATP הראשון שלו בקריירה בטורניר הזוגות עם שותפו הוגו גסטון, כשניצח את המדורגים המובילים ניקולס מהוט ופייר-הוגס הרברט והצמד הפולני סימון ולקוב ויאן ז'ילינסקי לפני שהפסיד בסופו של דבר לאלופים אנדריי רובליוב ודניס מולצ'נוב.

באפריל, רונה קיבל כרטיס חופשי לאליפות בוואריה הבין-לאומית, שם ניצח את אלכסנדר זברב המדורג 3 בעולם בסיבוב השני, הניצחון הראשון שלו על שחקן מהטופ 10, כדי לעלות לרבע גמר ה-ATP השלישי שלו. לאחר מכן הוא גבר על אמיל רוסובוורי ואוסקר אוטה כדי להגיע לגמר ה-ATP הראשון שלו בקריירה. שם, יריבו, בוטיק ואן דה זנדשולפ, נאלץ לפרוש בשל כאבים בחזה עם התוצאה 3–4, מה שהוביל את Rune המדורג 70 להפוך לאלוף השלישי הצעיר ביותר בטורניר בעידן הפתוח אחרי גיירמו פרס-רולדן ב-1987. התואר הוביל את רונה לטופ 50 לראשונה ב-2 במאי 2022.

בחודש שלאחר מכן ערך רונה את הופעת הבכורה שלו בהגרלה הראשית באליפות צרפת הפתוחה. בסיבוב הראשון של אליפות 2022 הוא הפתיע את המדורג ה-14, דניס שפובלוב, לפני שניצח את אנרי לאקסונן וגסטון בסיבוב השני והשלישי, בהתאמה, כולם בלי להפסיד מערכה. לאחר מכן הוא הדהים את המדורג הרביעי סטפנוס ציציפס כדי להשיג את הניצחון השלישי שלו באותה עונה על שחקן מהטופ 15 ולעלות לרבע גמר הגראנד סלאם לראשונה בקריירה, מה שהפך אותו לדני הראשון ביחידים שמגיע לרבע הגמר של טורניר גראנד סלאם בעידן הפתוח. ברבע הגמר הוא נכנע לקספר רוד בארבע מערכות (כולל תקרית בין השניים בחדר ההלבשה), אך ההישג הכניס את רונה ל-30 המובילים בעולם.

רונה לא ניצח במשחק בין אליפות צרפת הפתוחה לוושינגטון. בוושינגטון, בתור המדורג ה-9, הוא ניצח את בנואה פאר בסיבוב השני לפני שהפסיד לג'יי. ג'יי. וולף בסיבוב השלישי. במונטריאול הוא ניצח את פאביו פוניני בשתי מערכות בסיבוב הראשון, ואז הפסיד לאלוף בסופו של דבר פאבלו קרניו בוסטה בסיבוב השני. בסינסינטי הפסיד רונה למדורג ה-9 קמרון נורי בסיבוב הראשון. באליפות ארצות הברית הפתוחה ניצח רונה את פיטר גוג'ובצ'יק ועבר אוטומטית את ג'ון איזנר כדי להגיע לסיבוב השלישי, שם הפסיד שוב לנורי.

הוא הגיע לגמר ה-ATP השני שלו בסופיה, לאחר שניצח את טים ואן ריטהובן, לורנצו סונגו ואיליה איבשקה, ולאחר מכן המשיך לגמר לאחר שהאלוף המכהן והמדורג ראשון יאניק סינר פרש באמצע המשחק שלהם עקב פציעה. בגמר הוא הפסיד למארק-אנדראה הוסלר. כתוצאה מכך הוא העפיל לגמר ה-ATP הדור הבא 2022 במילאנו ב-30 בספטמבר.

הוא הגיע לגמר השלישי שלו באליפות סטוקהולם הפתוחה 2022 כשהביס את המדורג החמישי אלכס דה מינאור. כתוצאה מכך הוא הגיע ל-25 הראשונים בדירוג ה-ATP ב-24 באוקטובר 2022. הוא זכה בתואר השני שלו כשניצח את המדורג הראשון סטפנוס ציציפס בגמר. בשבוע שלאחר מכן בטורניר בבזל הוא ניצח שוב את דה מינאור בסיבוב הראשון. הוא הגיע לגמר לאחר שניצח את שני הצרפתים אוגו הומבר וארתור רינדרקנק, ולאחר מכן את המדורג השישי רוברטו באוטיסטה אגוט בחצי הגמר. כתוצאה מכך הוא הופיע לראשונה ב-20 הראשונים בדירוג, במקום ה-18, ב-31 באוקטובר 2022. הוא הפך לאדם הרביעי בלבד שנולד בשנות ה-2000 שהגיע לטופ 20 בדירוג ה-ATP.

הוא הציל שלוש נקודות משחק במשחק הפתיחה שלו נגד סטאן ואוורינקה בהופעת הבכורה שלו בפריז מאסטרס. לאחר מכן הוא ניצח ארבעה שחקנים מהטופ 10 ברציפות: הוברט הורקץ' המדורג 10, אנדריי רובליוב המדורג 9, קרלוס אלקרס המדורג 1 ופליקס אוז'ה-אליאסים המדורג 8, כדי להגיע לגמר הרביעי ברציפות והראשון במאסטרס 1000. זה היה הניצחון ה-18 שלו בסבב ב-20 משחקים. הוא ניצח את המדורג 7 והאלוף המכהן, נובאק ג'וקוביץ', הניצחון החמישי שלו ברציפות נגד שחקני טופ 10, וזכה בתואר המאסטרס הראשון שלו, האלוף הצעיר ביותר בפריז מאז בוריס בקר ב-1986. הוא הפך לראשון שניצח חמישה יריבים מהטופ 10 באותו אירוע (לא כולל גמר ה-ATP). כתוצאה מכך הוא העפיל לעשרת הראשונים בדירוג ב-7 בנובמבר 2022. הוא גם עלה לעמדת המחליף הראשון לגמר ה-ATP ב-2022.

### 2023

באליפות מקסיקו הפתוחה הוא הגיע לשלב חצי הגמר ועלה בדירוג למקום שמיני בעולם. 

בתחרות מונטה-קרלו מאסטרס הוא הפסיד בשלב הגמר לאנדריי רובליוב ב-3 מערכות (5-7, 6-2, 7-5). בשלב רבע הגמר ניצח את דנייל מדבדב (3 בטורניר) (6-3, 6-4) ובשלב חצי הגמר ניצח את יאניק סינר (1-6, 7-5, 7-5). בסיום הטורניר עלה למקום שביעי בעולם.

ב-BMW open הוא זכה בתואר לאחר ניצחון במשחק הגמר על בוטיק ואן דה זאנדסחולפ ב-3 מערכות (6-4, 1-6, 7-6).

באליפות רומא הפתוחה הוא הפסיד במשחק הגמר לדנייל מדבדב בשתי מערכות (7-5, 7-5). בדרך אל הגמר הוא ניצח את המדורג הראשון בעולם נובאק ג'וקוביץ' בפעם השניה בקריירה שלו ואת המדורג רביעי קספר רוד. בסיום הטורניר עלה למקום 6 בעולם.

באליפות צרפת הפתוחה הוא הפסיד בשלב רבע הגמר לקספר רוד ב-4 מערכות (6-1, 6-2, 3-6, 6-3), לאחר שניצח את פרנסיסקו סרונדולו מארגנטינה ב-5 מערכות (7-6, 3-6, 6-4, 1-6, 7-6).

קישורים חיצוניים
----------------

ויקישיתוף מדיה וקבצים בנושא **הולגר רונה** בוויקישיתוף
* 

* אתר האינטרנט הרשמי של הולגר רונה (באנגלית)
* הולגר רונה, ברשת החברתית אינסטגרם

* הולגר רונה, באתר ה-ATP

* הולגר רונה, באתר ה-ITF

* הולגר רונה, באתר גביע דייוויס
* אתר למנויים בלבד אמיר ענבר, הולגר רונה סומן כ"ילד הרע של הטניס", השינוי בצוות האימון אמור לעלות אותו על המסלול לתהילה, באתר הארץ, 28 בדצמבר 2023

הערות שוליים
------------

1. ↑  "Holger Rune personal bio". ATP Tour. נבדק ב-13 באוגוסט 2021. `{{cite news}}`:  (עזרה)
2. ↑  Østergaard, Mikael (14 ביולי 2014). "Gentoftes tennistalenter med i 10 finaler". lokalavisen.dk. נבדק ב-5 בנובמבר 2017. `{{cite news}}`:  (עזרה)
3. ↑  "Roland-Garros : Victoire chez les juniors du Danois Holger Vitus Nodskov Rune".
4. ↑  Dalsgaard Jensen, Ole (9 באפריל 2018). "C WorldWide Talentprisen: Holger og Clara modtager hver 50.000 kr. til rejser". Tennis Avisen. נבדק ב-9 ביולי 2019. `{{cite news}}`:  (עזרה)
5. ↑  Dalsgaard Jensen, Ole (1 באפריל 2019). "DM Inde: Holger yngste vinder nogensinde. Hannah vinder sin 3. DM-titel". Tennis Avisen. נבדק ב-9 ביולי 2019. `{{cite news}}`:  (עזרה)
6. ↑  "Blois | Overview | ATP Tour | Tennis". *ATP Tour*. נבדק ב-2019-07-23.
7. ↑  "Holger Rune é o sexto mais jovem deste século a ganhar num Challenger". *Bola Amarela* (בBrazilian Portuguese). 2019-06-17. נבדק ב-2019-07-23.
8. ↑  "Amersfoort | Draws | ATP Tour | Tennis". *ATP Tour*. נבדק ב-2019-07-23.
9. ↑  "ITF Junior No. 1 Ranking".
10. ↑  "UTS: Corentin Moutet scrapes past Holger Rune test in sudden death". *UTS live* (באנגלית אמריקאית). 2020-07-11. נבדק ב-2021-04-14.
11. ↑  "17-Year-Old Rune Records First ATP Win in Santiago". ATP Tour. 10 במרץ 2021. נבדק ב-13 באוגוסט 2021. `{{cite news}}`:  (עזרה)
12. ↑  Lewis, Jessi (11 ביוני 2021). "Tennis player Holger Rune yells gay slurs during match". Star Observer. נבדק ב-2021-09-02. `{{cite web}}`:  (עזרה)
13. ↑  "Holger Rune investigated for homophobic comments". Tennis World. 10 ביוני 2021. נבדק ב-13 באוגוסט 2021. `{{cite news}}`:  (עזרה)
14. ↑  ארה"ב: ג'וקוביץ' לא שכנע, אבל עלה לסיבוב השני, באתר ישראל היום, ‏1 בספטמבר 2021
15. ↑  "Holger Vitus Nodskov Rune to Compete in Milan | ATP Tour | Tennis".
16. ↑  "Rune-milan-2021-qualification-ng | Intesa Sanpaolo Next Gen ATP Finals | Tennis".
17. ↑  "The Fire within Holger Rune | ATP Tour | Tennis".
18. ↑  "ATP - Marseille (D) - Andrey Rublev a réalisé le doublé à Marseille !".
19. ↑  "Holger Rune Stuns Alexander Zverev in Munich for First Top 10 Win | ATP Tour | Tennis".
20. ↑  "Botic van de Zandschulp Bamboozles Casper Ruud in Munich | ATP Tour | Tennis".
21. ↑  "Holger Rune Ousts Oscar Otte to Land Maiden ATP Tour Final Spot | ATP Tour | Tennis".
22. ↑  "Danish teen Rune to play van de Zandschulp in BMW Open final". *Associated Press*. 30 באפריל 2022. `{{cite web}}`:  (עזרה)
23. ↑  "Holger Rune Crowns Birthday Week with BMW Open by American Express title in Munich | ATP Tour | Tennis".
24. ↑  "Tennis: Danish teenager Rune wins first ATP title in Munich". *TRT World*. 1 במאי 2022. נבדק ב-30 במאי 2022. `{{cite news}}`:  (עזרה)
25. ↑  "Holger Rune: Munich First-Time Winner Spotlight | ATP Tour | Tennis".
26. ↑  ONE, מערכת (2022-05-24). "ללא שום קושי: מדבדב עלה בקלילות לשלב הבא". *Ynet*. נבדק ב-2023-01-20.
27. ↑  "Rune Shocks Tsitsipas To Continue Dream Run in Paris". Association of Tennis Professionals. 30 במאי 2022. נבדק ב-31 במאי 2022. `{{cite web}}`:  (עזרה)תחזוקה - ציטוט: url-status (link)
28. ↑  "סגנון כל כך מגעיל": המודח מרולאן גארוס תקף את יריבו, באתר ספורט 1, ‏2022-06-02
29. ↑  "Ruud Outlasts Rune For First Grand Slam SF". Association of Tennis Professionals. 1 ביוני 2022. נבדק ב-3 ביוני 2022. `{{cite web}}`:  (עזרה)תחזוקה - ציטוט: url-status (link)
30. ↑  Jacot, Sam (30 במאי 2022). "Rune's Roland Garros Run Built in Denmark". התאחדות הטניסאים המקצוענים. נבדק ב-31 במאי 2022. `{{cite web}}`:  (עזרה)תחזוקה - ציטוט: url-status (link)
31. ↑  "Holger Rune Rolls, Jannik Sinner Advances in Sofia | ATP Tour | Tennis".
32. ↑  "Holger Rune Advances Past Jannik Sinner into Sofia Final | ATP Tour | Tennis".
33. ↑  "Lorenzo Musetti & Holger Rune Qualify for the Intesa Sanpaolo Next Gen ATP Finals | ATP Tour | Tennis".
34. ↑  "Holger Rune Secures Final Berth in Stockholm | ATP Tour | Tennis".
35. ↑  "Holger Rune Topples Stefanos Tsitsipas, Clinches Stockholm Crown | ATP Tour | Tennis".
36. ↑  "Holger Rune Rolls into Round 2 in Basel | ATP Tour | Tennis".
37. ↑  "Rune's Late Heroics Seal Basel Final Spot, Top 20 Debut | ATP Tour | Tennis".
38. ↑  "Ranking Reaction: Danish teenager Holger Rune breaks into Top 20 on ATP rankings".
39. ↑  "Red-Hot Rune Saves 3 MPS to Stun Stan | ATP Tour | Tennis".
40. ↑  "Holger Rune Reaches Paris SFS After Carlos Alcaraz Retirement | ATP Tour | Tennis".
41. ↑  "Holger Rune Rockets Past Felix Auger-Aliassime to Paris Final | ATP Tour | Tennis".
42. ↑  "Rune, on Brink of Top 10, Faces Djokovic in Paris Final | ATP Tour | Tennis".
43. ↑  סנסציה בגמר פריז: הולגר רונה גבר על נובאק ג'וקוביץ' - ספורט 5, באתר Sport5.co.il - אתר ערוץ הספורט
44. ↑  "Rune Reflects on 'Dream Come True' in Paris | ATP Tour | Tennis".
45. ↑  "Holger Rune Rules in Paris! Dane Stuns Novak Djokovic | ATP Tour | Tennis".

|  |
| --- |
| **עשרת הטניסאים בעלי הדירוג הגבוה ביותר בהתאחדות הטניסאים המקצוענים** נכון ל-9 באוקטובר 2023 |
| 

|  |  |  |  |  |
| --- | --- | --- | --- | --- |
| 1. סרביהסרביה נובאק ג'וקוביץ'
6. יווןיוון סטפנוס ציציפס | 2. ספרדספרד קרלוס אלקרס
7. גרמניהגרמניה אלכסנדר זברב | 3. רוסיהרוסיה דנייל מדבדב
8. דנמרקדנמרק הולגר רונה | 4. איטליהאיטליה יאניק סינר
9. ארצות הבריתארצות הברית טיילור פריץ | 5. רוסיהרוסיה אנדריי רובליוב
10.נורווגיהנורווגיה קספר רוד |

 |